Finnøy prestegjeld

Finnøy prestegjeld var et prestegjeld tilhørende Søre Ryfylke prosti. Det omfattet sogn i tidligere Finnøy kommune i Rogaland fylke, og hovedkirken var Hesby kirke.

Finnøys kirkesogn er nå en del av Stavanger kirkelige fellesråd, og underlagt Tungenes prosti i Stavanger bispedømme i Den norske kirke.

Historikk 

Hestbýr sókn (norrønt) har sin opprinnelse fra kristningen av landet. Finnøy prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Hesby med Talgje annekssogn.

Prestegjeldet er i 1620 omtalt i Graagaas som Findøe Præstegjeld under Stauangers eller Fiordenes Proustij. Ved kgl. res. av 6. mai 1682 ble prestegjeldet overført til det nye Christianssands stift.

Findøe prestegjeld dannet grunnlaget for Findøe formannskapsdistrikt, som ble opprettet i 1837.

Prestegjeldet inngikk i det nye Stavanger bispedømme fra 1. januar 1925.

Ved kgl. res. av 22. januar 1988 ble Nedstrand prestegjeld nedlagt, og Sjernarøy sogn overført til Finnøy prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Ved avviklingen bestod Finnøy prestegjeld av menighetene i Hesby, Talgje og Sjernarøy.

Referanser

Stavangers historie
Religion i Rogaland
Prestegjeld i Stavanger bispedømme